পাঁচতারা হোটেলে গ্ল্যামার ক্যালেন্ডার লঞ্চ অনুষ্ঠানে প্রিয়াঙ্কা

কলকাতা: বুধবার পার্ক স্ট্রিটের এক পাঁচতারা হোটেলে একটি গ্ল্যামার ক্যালেন্ডার লঞ্চের(Glamour Calender Launch) অনুষ্ঠানে মডেলদের সঙ্গে দেখা গেল টলিউড নায়িকা প্রিয়াঙ্কা সরকারকে(Priyanka Sarkar)। ২০২৫ এর ১১তম বছরের এই ক্যালেন্ডারের কভার ফেস হিসেবে অভিনেত্রী প্রিয়ঙ্কা সরকারকে দেখা গেল।

‘ফ্রেম ফ্যাশন এবং ক্রিয়েটিভ এক্সেলেন্স'(FFACE) এর এই ক্যালেন্ডার লঞ্চ অনুষ্ঠানের মঞ্চে দেখা গেল একঝাঁক মডেলকে। উদীয়মান তরুণ অভিনেতা,মডেল,ফ্যাশন ফটোগ্রাফার,ডিজাইনার, মেকআপ শিল্পী এবং অন্যান্য সৃজনশীলদের জন্য এটি একটি প্লাটফর্ম। চূড়ান্ত অডিশনের সময় প্রতিযোগিদের প্রতিভা, কমনীয়তা এবং সৌন্দর্যের একটি দুর্দান্ত প্রদর্শন দেখা যায়। বেশ কয়েক মাস ধরে মডেলদের নিয়ে চলে ক্যালেন্ডার প্রস্তুতির পর্ব। সেখানে ব্যস্ত থাকেন চিত্র গ্রাহক থেকে শুরু করে মেকআপ আর্টিস্ট,ফ্যাশন ডিজাইনাররা সকলে।

আরও পড়ুন: হ্যাক হয়ে গেল শিবু-নন্দিতার প্রযোজনা সংস্থার সোশ্যাল মিডিয়া

এবারের বারো পাতার ক্যালেন্ডারে ১৫ জন প্রতিভাবান পুরুষ ও মহিলা মডেলদের ছবি প্রকাশিত হয়েছে। যেটি লঞ্চ করেছেন টলিউড অভিনেত্রী প্রিয়াঙ্কা সরকার। এর আগে বিভিন্ন বছরের ক্যালেন্ডার সংস্করণে মডেল স্বস্তিকা দত্ত, গৌরব,অন্তশীলা ঘোষ, শন্ ব্যানার্জি, জেসিকা অ্যারণ,ফালাক রশিদ রয়, আকবর হাসান সহ বিভিন্ন প্রতিভাবান মডেলদের ছবি নির্বাচিত হয়েছিল। পরবর্তীকালে তাদের অনেককে টলিউডের পর্দায় দেখা গেছে।

অন্য খবর দেখুন